Diari Oficial de la Generalitat Valenciana


Sumari del DOGV 6682, del 30-12-2011 (2011/13078)

RESOLUCIÓ de 21 de desembre de 2011, de la presidenta del Consell d'Administració de l'Agència Valenciana de Mobilitat, per la qual es modifiquen les tarifes dels servicis de taxi de l'Àrea de Prestació Conjunta de València.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6682

Data del DOGV
:   30-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13571


Data del document
:   21-12-2011

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * València
    * transport de viatgers
    * reglamentació del transport
    * transport públic
    * tarifa de viatgers
    * taxi
    * legislació

RESOLUCIÓ de 21 de desembre de 2011, de la presidenta del Consell d'Administració de l'Agència Valenciana de Mobilitat, per la qual es modifiquen les tarifes dels servicis de taxi de l'Àrea de Prestació Conjunta de València. [2011/13358]  
Preàmbul  
  
La Llei 6/2011, d'1 d'abril, de la Generalitat, de Mobilitat de la Comunitat Valenciana, disposa, en l'article 55, que les tarifes dels servicis de taxi podran ser revisades periòdicament o de manera excepcional per l'òrgan competent, amb audiència prèvia de les associacions representatives del sector i de les associacions de consumidors i usuaris.  
  
La variació dels costos d'explotació experimentada des de l'última revisió tarifària aconsella l'actualització de les tarifes dels servicis de taxi vigents a l'Àrea de Prestació Conjunta de València.  
  
Per tot això, després del sotmetiment al tràmit d'audiència per part de les associacions representatives del sector i de les de consumidors i usuaris, amb un informe previ de la Comissió de Preus de la Generalitat, i fent ús de les facultats conferides per l'article 15 de l'Acord de 5 d'octubre de 2001, del Govern Valencià, pel qual s'aproven els Estatuts de l'Agència Valenciana de Mobilitat, i els articles 3 i 4 de la Llei 6/2011, d'1 d'abril, de la Generalitat, de Mobilitat de la Comunitat Valenciana, resolc:  
  
Article 1. Tarifes de l'Àrea de Prestació Conjunta de València  
Els servicis de transport públic de viatgers en automòbils de turisme de l'Àrea de Prestació Conjunta de València, que es realitzen o transcórreguen en l'àmbit territorial de l'àrea, seran regits per les següents tarifes, impost sobre el valor afegit inclòs:  
Baixada de bandera 1: 1,45 euros.  
Baixada de bandera 2: 2,00 euros.  
Tarifa 1  
Preu per km recorregut: 1,01 euros.  
Preu per hora d'espera: 18,25 euros.  
  
Tarifa 2  
Preu per km recorregut: 1,13 euros.  
Preu per hora d'espera: 21,27 euros.  
  
Tarifa 3  
Preu per km recorregut: 1,16 euros.  
Preu per hora d'espera: 21,38 euros.  
Suplement per servicis amb origen en l'aeroport de Manises: 4,95 euros.  
Suplement per servicis amb origen en el recinte portuari: 2,80 euros.  
Mínim de percepció diürn: 4,00 euros.  
Mínim de percepció nocturn: 6,00 euros.  
  
Article 2. Definició d'horaris  
1. Es considera horari diürn, el comprés entre les 06.00 hores i les 22.00 hores del mateix dia.  
2. Es considera horari nocturn, el comprés entre les 22.00 hores d'un dia i les 06.00 hores de l'endemà.  
3. Les tarifes assenyalades en l'article primer seran aplicables de la manera següent:  
Zona A  
- En dia laborable i horari diürn, s'aplica la tarifa 1.  
- En dia laborable i horari nocturn, s'aplica la tarifa 2.  
- En dissabtes i festius, tant en horari diürn com nocturn, s'aplica la tarifa 2.  
  
Zona B  
-En dia laborable i horari diürn, s'aplica la tarifa 2.  
-En dia laborable i horari nocturn, s'aplica la tarifa 3.  
-En dissabtes i festius, tant en horari diürn com nocturn, s'aplica la tarifa 3.  
Baixada de bandera  
-En horari diürn, s'aplica la baixada de bandera 1.  
-En horari nocturn, s'aplica la baixada de bandera 2.  
  
Article 3. Obligatorietat del canvi  
Els conductors dels vehicles facilitaran als clients canvi fins a 20 euros. Si el canvi a tornar és superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
Article 4. Visibilitat del quadre de tarifes  
En tots els vehicles de l' Àrea de Prestació Conjunta de València, s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació, que el titular haurà d'adquirir en el format degudament autoritzat per l'Agència Valenciana de Mobilitat, als llocs que esta designe amb esta finalitat.  
  
Article 5. Condicions d'aplicació de les tarifes  
1. Les tarifes assenyalades en la present resolució s'aplicaran segons les condicions establides en l'Orde de 29 d'abril de 1986, de la Conselleria d'Obres Públiques, Urbanisme i Transports, i en els termes en què estiguen vigents. El taxímetre haurà d'aplicar automàticament, i sense intervenció del taxista, aquelles tarifes que estiguen determinades en funció de l'hora i calendari en què es preste el servici.  
2. Les tarifes per a recorreguts exteriors al territori de l'Àrea de Prestació Conjunta de València (servicis interurbans) seran les que siguen aplicables en cada moment, i hauran de ser introduïdes al taxímetre com a tarifa 4.  
  
Article 6. Mínim de percepció  
La quantitat establida com a mínim de percepció apareixerà en el taxímetre en el moment de la baixada de bandera, i romandrà fins que, si és el cas, s'haja efectuat un recorregut o transcorregut el temps suficient perquè l'esmentat mínim de percepció siga superat.  
  
Article 7. Valor monetari del salt de taxímetre  
El valor monetari de cada salt del taxímetre serà de cinc cèntims d'euro (0,05 euros).  
  
Article 8. Imports màxims d'arribada en servicis sol·licitats a través d'emissores  
1. Quan se sol·licite un servici via telefònica a qualsevol de les associacions d'emissores de l'Àrea de Prestació Conjunta de València, el taxista que preste el servici haurà d'arribar al punt d'arreplegada del passatger sense que el taxímetre excedisca de les quantitats màximes que es determinen a continuació:  
Zona A: màxim 3,50 euros.  
Zona B: màxim 5,00 euros.  
Dins de la zona B, s'establix com a excepció un màxim de 6,50 euros, per a aquells servicis sol·licitats des de llocs situats a distàncies iguals o superiors a les que hi ha entre el centre de València i els següents punts de referència:  
Sant Isidre de Benagéber  
Centre de Rehabilitació de Llevant CV-35  
Intersecció carretera Manises-Riba-roja de Túria amb A-7  
Cervezas El Águila N-III intersecció CV-411 amb A-7  
Intersecció CV-405 amb A-7  
Desviació el Palmar CV-500  
Factoria Ford CV-42  
A-7 intersecció amb CV-42 Polígon Industrial Picassent  
Urbanització El Pedregal CV-415  
Estos màxims s'aplicaran amb independència de l'hora i el dia de la setmana en què se sol·liciten els servicis.  
2. Només per tal de poder complir amb el que establix este article, el taxímetre haurà de permetre suspendre momentàniament el còmput tarifari del recorregut, o el temps transcorregut, mitjançant el seu posicionament en situació de pausa.  
  
  
DISPOSICIONS ADDICIONALS  
  
Primera. Delimitació per zona  
Les zones A i B, a què es referix esta resolució, són les que com a tals estan delimitades i definides en l'annex de l'Orde de 29 d'abril de 1986, de la Conselleria d'Obres Públiques, Urbanisme i Transports, per la qual s'establixen el règim tarifari i les condicions del transport de viatgers en automòbils de turisme de l'Àrea de Prestació Conjunta de València.  
  
Segona. Festius a efectes tarifaris   
Als efectes de l'aplicació de les tarifes, tindran la consideració de festius en l'Àrea de Prestació Conjunta de València, els dies que hagen sigut declarats com a tals per a la ciutat de València, durant la vigència de la present resolució.  
  
DISPOSICIÓ TRANSITÒRIA  
  
Única. Obligació d'introducció al taxímetre  
Les presents tarifes únicament podran percebre's una vegada estiguen introduïdes al taxímetre.  
  
DISPOSICIONS FINALS  
  
Primera. Habilitació per a l'aplicació i interpretació  
Es faculta la directora de l'Agència Valenciana de Mobilitat per a dictar les instruccions i resolucions que resulten oportunes per a l'aplicació i interpretació de la present resolució.  
  
Segona. Data d'efectes  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar, en el termini d'un mes comptador des de l'endemà d'aquell en què tinga lloc la seua publicació, un recurs d'alçada davant de la consellera d'Infraestructures, Territori i Medi Ambient, com a òrgan competent per a la seua tramitació, tot això de conformitat amb el que disposen l'article 107 i següents de l'esmentada llei, i sense perjuí que puguen interposar-se qualssevol altres recursos que s'estimen oportuns.  
  
València, 21 de desembre de 2011.- La presidenta del Consell d'Administració: Isabel Bonig Trigueros.